Eberhard von Mackensen

Friedrich August Eberhard von Mackensen (24 September 1889 – 19 Mei 1969) adalah seorang panglima perang Jerman dalam Wehrmacht Jerman Nazi semasa Perang Dunia II, yang memerintah Tentera Darat Pertama Panzer dan Tentera Darat Ke-14. Beliau adalah penerima pingat Knight Cross with Oak Leaves.

Selepas perang, Mackensen menghadapi perbicaraan untuk jenayah perang dihadapan tribunal tentera British di Itali. Beliau telah disabitkan dan dijatuhi hukuman mati, tetapi hukuman kemudian diringankan. Mackensen telah dibebaskan pada tahun 1952 dan meninggal dunia pada tahun 1969.

Kerjaya tentera
Eberhard telah dilahirkan pada tahun 1889, anak kedua kepada Fil Marsyal August von Mackensen, iaitu panglima perang tersohor Empayar Jerman dalam Perang Dunia I. Beliau menyertai Tentera Darat pada tahun 1908 dan berkhidmat dalam Perang Dunia Pertama. Selepas tercedera pada tahun 1915, Mackensen diberi tugas-tugas staf. Pada tahun 1919 beliau menyertai Freikorps dan berjuang di Balticum.Theo Schwarzmüller: Zwischen Kaiser und „Führer“ Generalfeldmarschall August von Mackensen. Eine politische Biographie. dtv, München 2001, (181.page) . Selepas perletakkan senjata, Mackensen kekal didalam Tentera Darat Jerman dan menjelang tahun 1934 telah naik ke pangkat Kolonel. Pada tahun 1935, Mackensen dilantik Ketua Staf kepada Kor X dan pada tahun 1937 beliau diberi memerintah sebuah briged kavalri. Pada Mei 1939 Mackensen telah menjadi ketua staf kepada Wilhelm List.

Pada permulaan Perang Dunia II, Mackensen bertugas sebagai Ketua Staf Tentera Darat Ke-14 Jerman dalam pencerobohan Poland pada September 1939. Kemudian, beliau dijadikan Ketua Staf Tentera Darat Ke-12 dan berjuang dalam Pertempuran Perancis. Pada 1 Januari 1940 beliau dinaikkan pangkat ke Generalleutnant dan lapan bulan kemudian ke General der Kavallerie. Pada 15 Januari 1941 beliau dijadikan Panglima Kor III dibawah Tentera Darat Pertama Panzer di Kumpulan Tentera Darat Selatan, dan ketumbukan Mackensen adalah yang pertama tiba di Kiev semasa Pertempuran Kiev (1941). Apabila pada November 1942 Jeneral Paul Ewald von Kleist diberi memerintah Kumpulan Tentera Darat A, Mackensen mengambil alih pemerintahan Tentera Darat Pertama Panzer yang mana beliau pimpin dalam Pertempuran Kharkov Ketiga pada Mac 1943.

Dinaikkan pangkat Kolonel Jeneral pada Julai 1943, Mackensen telah ditukarkan ke Itali sebagai Panglima Tentera Darat Ke-14, yang beliau pimpin sehingga June 1944. Pada Mac tahun itu, Mackensen merupakan pegawai kanan pertama yang diberitahu oleh Kurt Mälzer tentang serangan partisan di Rome ke atas Rejimen Polis Bozen SS. Mälzer telah meminta pertolongan segera dan terus menghukum mati penduduk Itali  Via Rasella, dimana serangan itu berlaku, untuk ini Mackensen dilihat "keterlaluan". Perkara itu kemudian dirujuk kepada Albert Kesselring, yang membincangkan isu ini dengan Fil Marsyal Wilhelm Keitel. Hasilnya arahan dikeluarkan untuk menghukum mati 10 orang Itali dengan setiap askar Jerman yang dibunuh, akhirnya membawa kepada pembunuhan beramai-ramai Ardeatine. Unit-unit tentera darat dibawah pemerintahan Mackensen, bersama dengan anggota Rejimen Polis Bozen sendiri, dilaporkan enggan terlibat dalam hukuman mati itu; pada akhirnya, tugas-tugas ini jatuh kepada pasukan Keselamatan SS di Rome, dibawah pemerintahan Herbert Kappler. Mackensen bersara dari perkhidmatan aktif pada Julai 1944.


Perbicaraan dan hukuman
Selepas perletakkan senjata Jerman pada Mei 1945, Mackensen menjadi tawanan perang. Pada 30 November 1946 beliau telah disabitkan dengan jenayah perang oleh sebuah mahkamah tentera British di Rome dan dihukum mati.  Pada tahun 1947 hukuman ini diringankan kepada penjara 21 tahun, tetapi beliau dibebaskan pada tahun 1952. Beliau meninggal dunia pada tahun 1969.

 Tarikh kenaikkan pangkat 
 Fahnenjunker 1 Oktober 1908
 Leutnant - 22 Mac 1910
 Oberleutnant - 25 Februari 1915
 Hauptmann - 20 Mei 1917
 Major - 1 Februari 1928
 Oberstleutnant - 1 Oktober 1932
 Oberst - 1 September 1934
 Generalmajor - 1 Januari 1938
 Generalleutnant - 1 Januari 1940
 General der Kavallerie - 1 Ogos 1940
 Generaloberst - 6 Julai 1943

Anugerah kebesaran
 Iron Cross (1914) Kelas 2 & Kelas 1 
 Pingat Semat Iron Cross Kelas 2 (17 September 1939) & Kelas 1 (2 Oktober 1939)Thomas 1998, p. 50.
 Knight Cross with Oak Leaves
 Knight Cross pada 27 Julai 1941 selaku General der Kavallerie dan Panglima III. ArmeekorpsScherzer 2007, p. 522.
 Darjah Oak Leaves ke-95 pada 26 Mei 1942 selaku General der Kavallerie dan Panglima III. Armeekorps

Rujukan

Petikan

Bibliografi






Category:Kelahiran 1889
Category:Kematian 1969
Category:Orang Jerman
Category:Jeneral Tentera Jerman
Category:Perang Dunia Kedua
Category:Jenayah perang